એમઇઆઇએસના લીધે ભારતની નિકાસ ચીનની નિકાસ માટે સ્પર્ધાત્મક બની છે. તેના પરિણામે પૂર્વના દેશોમાં ભારતનું નિકાસ વોલ્યુમ વધ્યું છે, તેમ ઓનિયન એક્સ્પોર્ટર્સ એસોસિયેશનના પ્રમુખ અજિત શાહે જણાવ્યું હતું. મહારાષ્ટ્રનાં જથ્થાબંધ બજારોમાં ડુંગળીના ભાવ પ્રતિ કિલો ₹10 રહ્યા છે, તેના લીધે ગ્રાહકો અને ખેડૂતો ખુશ રહ્યા છે. આમ સ્થિર નિકાસના લીધે માગ અને પુરવઠો સંતુલિત રહ્યાં છે. પણ વેપારીઓ અને ખેડૂતોનું કહેવું છે કે ભાવ થોડા વધવા જોઈએ તો જ ડુંગળીને સ્ટોરેજમાં રાખવા દરમિયાન થયેલી ઘટની ભરપાઈ કરી શકાય.